ועדת הכלכלה, כנסת 24, פרוטוקול מספר 70, 2021-10-21 11:30

מיכאל ביטון: אנחנו ממשיכים עם חוק ההסדרים לפני הזמן בתהליך טוב, מסודר, מכבד עם חברי כנסת נאמנים, מקום ראשון לימור מגן תלם בדיוני חוק ההסדרים, נוכחות עצומה ויפה.

מיכאל ביטון: אנחנו עכשיו בפרק התמרוקים, ישיבת הסתייגויות והצבעות.

מיכאל ביטון: יש הסתייגויות?

ענת מיימון: יש הסתייגות אחת של חבר הכנסת קיש, נאמר שיציג אותה חבר הכנסת אוחנה בשמו?

מיכאל ביטון: והוא גם לא פה, אנחנו רק נקריא ונצביע עליה, נכבד אותם.

מיכאל ביטון: אבל לאט לאט הם ילמדו שמי שלא בא ולא מגיש הסתייגות בזמן, לא מתקבל, אבל הפעם נחרוג, בבקשה.

ענת מיימון: זאת הסתייגות אחת.

ענת מיימון: הוא מבקש להוסיף בסוף הפסקה שההכנסות לקופת המדינה לפי סעיף זה יוקצו למשרד הביטחון לטובת העלאת שכר חיילי החובה.

מיכאל ביטון: רעיון יצירתי ואנחנו בעד העלאת שכר החובה ובאמת הוא עיכבי בהסתייגות הזאת.

מיכאל ביטון: אבל אנחנו נצביע נגדה כהסתייגות לחוק שלנו, אבל אנחנו בעד הנושא הזה.

מיכאל ביטון: מי בעד?

מיכאל ביטון: אף אחד, מי נגד?

מיכאל ביטון: הצבעה ההסתייגות לא אושרה בבקשה, אנחנו עוברים להצבעה על סעיפי החוק.

מיכאל ביטון: רק אם היה שינוי מהותי.

ענת מיימון: אני רק אציג מספר שינויים קטנים.

מיכאל ביטון: ואז נצביע על כל החוק במספר אחד.

מיכאל ביטון: אמיר אוחנה, ברוך הבא.

מיכאל ביטון: אנחנו הקראנו את ההסתייגות שלך והצבענו עליה לפנים משורת הדין שלא באת ובטח תבקש שזה יובא למליאה כדי שיהיה לכם זמן דיבור, אז נעשה את זה גם.

מיכאל ביטון: תראה מה זה, אתה נכנס והכל טופל.

מיכאל ביטון: תישאר איתנו ככה בכללי אם כבר באת.

מיכאל ביטון: הבהרות על החוק והצבעה על כל הסעיף ביחד, בבקשה.

ענת מיימון: כן, אדוני מספר תיקונים קטנים וגם היו שני עניינים שהוועדה שלחה אותנו לעשות דיונים ולהגיע לנוסח מוסכם.

ענת מיימון: אז אני אציג את הדברים, הכול באמת נעשה בהסכמה בין המשרדים.

ענת מיימון: התיקון הראשון בעמוד 10, אני מפנה לנוסח שנמצא בטאבלט ושהופץ.

ענת מיימון: פסקה 4(ד), אני רק מבהירה שלאור הבקשה שהועלתה בדיון הקודם למחוק חלק מהחובות של הנציג האחראי, בעקבות הבקשה של סגן השר חבר הכנסת אביר קרא, אז באמת מחקנו לגבי נציג אחראי את הנושא של הדוח הרבעוני שהעוסק בתמרוקים צריך לדרוש ממנו, את הביקורת שהעוסק צריך לעשות, את נהלי העבודה, ורק בעצם נשארה החובה למנות נציג אחראי בעל הכשרה מתאימה.

ענת מיימון: דבר נוסף, בעמוד 11 יש פה רק הבהרה בנוסח שיצרן שמייצר רק לעיצוב, וגם מי שפועל רפי רישיון, לא צריך למנות נציג אחראי, זה בעמוד 11 הבהרה בנוסח.

ענת מיימון: עמוד 21, אני מדברת עכשיו על בדיקת ההתאמה שעושים לתמרוק במסלול של יבוא מקביל.

ענת מיימון: הוועדה ביקשה שנקצוב זמן למעבדות, בתוך כמה זמן הם יצטרכו להחזיר תשובה שיש התאמה או אי התאמה של התמרוק ונאמר לי שהוסכם על 21 ימים, שהמעבדה תוך 21 ימים תמסור את האישור של הבדיקה.

ענת מיימון: בעמוד 22 יש טיפה שינוי שאני אפרט.

ענת מיימון: בדיון הקודם עלתה השאלה לגבי איזו מדינה צריכה להיות רשומה על התווית של תמרוק הייחוס צריך להיות רשום על התמרוק המיובא כדי שייחשב שיש התאמה.

ענת מיימון: בנוסח שהובא בפני הוועדה נאמר שניתן שיהיה כתוב את אותה מדינה או מספיק גם שיהיה כתוב אזור הסחר, EU התמרוק המיובא כדי שזה ייחשב שזה יובא מאותה, מתאים לתמרוק הייחוס.

ענת מיימון: אנחנו הכנסנו תיקון בנוסח שקובע שהחל מתום שישה חודשים מיום התחילה של החוק, כלומר חצי שנה אחראי שהחוק הזה יפעל, לשר הבריאות תהיה סמכות באישור ועדת הכלכלה לקבוע שהנושא הזה שאפשר יהיה להתאים בין תמרוק שכתוב בו מדינה ולבין תמרוק שכתוב בו EU לא יחול יותר.

ענת מיימון: כלומר, לקבוע שתהיה חייבת להיות זהות מוחלטות.

ענת מיימון: זה סמכות של שר הבריאות, ככל שהוא לא יעשה כן בצו באישור הוועדה, תמשיך לחול ההוראה המקלה יותר שאומרת שמספיק שתהיה מדינה ואזור סחר כדי שזה ייחשב זהה.

ענת מיימון: אני עוברת הלאה לתיקון נוסף בעמוד 23.

ענת מיימון: בנוסח שהיה בפני הוועדה היה כתוב שהיבואן המקביל צריך לרכוש את התמרוק מספק באירופה.

ענת מיימון: בעקבות שאלת הבהרה מה זה בדיוק אירופה?

ענת מיימון: אנחנו מבהירים עכשיו פה בנוסח בדיוק את ההסדר לגבי המדינות.

ענת מיימון: הדרישה היא שהיבואן רכש מספק במדינה ממדינות האיחוד האירופי או בריטניה, אוקיי?

ענת מיימון: ואז גם הוא צריך להמציא חשבונית מכירה, אני ממשיכה לסעיף קטן (ב), חשבונית מכירה מאותה המדינה או תעודת משלוח מאותה המדינה, או אישור סחר חופשי מאותה המדינה, אוקיי?

ענת מיימון: כרגע זה רק מדינות איחוד אירופי ובריטניה.

ענת מיימון: שימו לב שבסעיף קטן (ג) בעמוד 24 הוועדה נותנת סמכות לשר הבריאות החל מתום שנה מיום תחילת החוק, לקבוע כי מדינת המקור יכולה להיות כל המדינות המוכרות.

ענת מיימון: כלומר, להוסיף עוד מדינות שמהן ניתן יהיה לעשות את הייבוא המקביל הזה.

ענת מיימון: אני רק אשבר את האוזן, המדינות הנוספות שנמצאות בתוספת הרביעית שהתווספו אם שר הבריאות יחליט לעשות את זה, זה אוסטרליה, איסלנד, ארצות הברית, יפן, נורבגיה, ניו זילנד, קנדה ושוויץ.

ענת מיימון: כלומר, כרגע זה רק איחוד אירופי ובריטניה וסמכות שר הבריאות בצו לעשות את זה.

ענת מיימון: אם הוא עושה כן, הוא צריך למסור לוועדת הכלכלה הודעה ובכל מקרה קבענו הוראה שהוא יצטרך לדווח לוועדת הכלכלה על היישום.

ענת מיימון: כלומר, הוא יצטרך לבוא ולהגיד 'שקלתי, לא שקלתי, למה החלטתי כן להוסיף או לא להוסיף'.

רון כץ: למה יש רשימה של מדינות סגורות בעצם?

ענת מיימון: כי הייבוא המקביל מלכתחילה היה - - -

רון כץ: לא, אם זה שיקול דעת שלו.

ענת מיימון: אה, למה רק מדינות מוכרות?

ענת מיימון: כי זה מה שהסכימו לתת לו גם בשיקול הדעת כרגע.

ענת מיימון: לא רוצים שזה ייפתח, אבל אם משרד הבריאות רוצה להתייחס לזה, אדוני.

מיכאל ביטון: רונצ'וק, אנחנו לא בשלב הדיונים.

מיכאל ביטון: בשלב ההצבעות.

רון כץ: סגור, יאללה.

מיכאל ביטון: כן, קדימה.

ענת מיימון: עמוד 26, יש פה שני תיקונים.

ענת מיימון: דבר אחד, אנחנו מבהירים שבתמרוק שמיובא בייבוא מקביל יש תפקיד מאוד ספציפי לנציג האחראי והורדנו את שאר התנאים של הערכת בטיחות, שזה לא רלוונטי, הודעה על שיווק וכולי, זה סעיף קטן (ה).

ענת מיימון: ושימו לב שמחקרנו את הסעיף שקובע מה יהיה מסומן על התווית.

ענת מיימון: אם אתם זוכרים, בדיון הקודם היה נוסח מוצע שיהיה כתוב שזה באישור מעבדה וכמו שהוחלט פה אז על תמרוק כזה לא יהיה מסומן כלום, ולכן הסעיף סעיף קטן (ה) שקובע את הסימון – נמחק.

ענת מיימון: אני עוברת לעמוד 30.

ענת מיימון: שם בסעיף קטן (א) רק אני מעירה שבעקבות בקשה שעלתה בדיון הקודם לעניין המותג הפרטי, בסעיף שקובע שיהיו תקנות שיחליפו את הצו, הוספנו בסוף שצריך יהיה שההוראות שבתקנות יקבעו בשים לב להוראות הצו, והספציפית בשים לב להוראות שהיו חלות לגבי עניין של מותג פרטי ערב התיקון.

ענת מיימון: כלומר, אנחנו מבקשים פה, בעצם מתווים פה את שיקול הדעת ואומרים גם כשתקבעו תקנות חלף הצו אנחנו רוצים שזה יהיה לאור מה שהיה קיים, כדי שבאמת הנציגים לא יפגעו גם אם יוחלף בתקנות.

ענת מיימון: עמוד 35 פסקה 19, זה מחיקה של האגרות ואני אסביר אדוני.

ענת מיימון: כרגע בתוספת 4(ה) יש רק אגרה של רישיון תמרוקים כללי ואגרה על הודעה על שיווק עם שינוי גוון ושינוי פריטים.

ענת מיימון: אנחנו מוחקים את האגרות על ההודעה על שיווק, על ההצהרה ויש כוונה למחוק גם את האגרות לגבי רישיון תמרוקים ספציפי.

ענת מיימון: כלומר, אדם שפועל ברישיון, לפעמים כי אין לו ברירה, כי אין לו דרך לעשות הצהרה, כמו לדוגמה המותג הפרטי, לא יופלה מבחינת האגרה.

ענת מיימון: האגרות יבוטלו גם לעניין נוטיפיקציה וגם לעניין רישיון.

ענת מיימון: כרגע בסמכותנו לבטל את האגרות שבנוטיפיקציה ושר הבריאות אמור להביא תיקון בהמשך של צו ולתקן גם את הנושא של האגרות.

ענת מיימון: עוד שני תיקונים אחרונים, עמוד 36.

ענת מיימון: אנחנו מבהירים בסעיף קטן (ד) שרישיונות שניתנו היום לפי צו הפיקוח ימשיכו לחול.

ענת מיימון: מה שכן, הוראות שייקבעו לעניין חומרים מסוכנים בתמרוק כן יחולו על תמרוקים כאלה, בסדר?

ענת מיימון: זה עניין של באמת חומרים מסוכנים, זה משהו שכן יחול גם על תמרוקים שפועלים מכוח הרישיונות.

ענת מיימון: והדבר האחרון זה הסעיף דיווח לוועדה.

ענת מיימון: אני אקריא אותו.

רון כץ: מה הוספנו?

רון כץ: מה זה (ד)?

ענת מיימון: פשוט אני מבהירה, כתבנו שסעיף 55(ב) לא יחול ואנחנו רוצים להגיד שלמעט הנושא של הוראות של חומרים מסוכנים, שזה כן ייחול גם על תמרוקים שפועלים מכוח צו הפיקוח.

רון כץ: מה זה התמרוקים האלה?

ענת מיימון: אלה תמרוקים שערב יום התחילה כבר היו מביאים אותם מכוח איזשהו רישיון ואנחנו לא רוצים לפגוע בהם, אנחנו אומרים מה שהיה לפני החוק ימשיך.

ענת מיימון: מה שכן, אנחנו מבקשים שיחול עליהם הנושא של חומרים מסוכנים.

ענת מיימון: אני רק העיר, כרגע אין עדיין תקנות של חומרים מסוכנים.

ענת מיימון: ככל שיהיו מן הסתם זה יחול גם עליהם.

מיכאל ביטון: בשל הרגישות של נושא של חומרים מסוכנים.

ענת מיימון: והנושא האחרון זה הדיווח לוועדה.

ענת מיימון: ביקשנו ששר הבריאות ושר האוצר ידווחו שניהם לוועדת הכלכלה אחת לשישה חודשים, כלומר דיווח חצי שנתי, החל מתום חצי שנה מיום הפרסום, כלומר עוד חצי שנה כבר יהיה דיווח ראשון, ועד לתום חצי שנה ממועד התקנת התקנות.

ענת מיימון: כלומר, יש לנו בערך יכול להיות גם ארבע שנים והם צריכים לדווח באמת על התמרוקים שיוצאו או יובאו על פי ההוראות ועל ההיערכות ליישום הוראות החוק.

ענת מיימון: אני רק שואלת שאלה אדוני, בשאר המקומות השארתי את ועדת הבריאות לגבי תקנות של תמרוקים, אלא אם תגידו לי אחרת.

מיכאל ביטון: תשאירי את זה.

מיכאל ביטון: זה מה שסוכם.

ענת מיימון: בסדר.

ענת מיימון: זהו, אלה התיקונים.

מיכאל ביטון: מי בעד סעיף 114 ?

מיכאל ביטון: הצבעה סעיף 114 אושר מי בעד סעיף 115 ?

מיכאל ביטון: הצבעה סעיף 115 אושר אנחנו מסיימים עוד פרק ברפורמת היבוא ואני גאה בכם כי זה היה פרק רגיש ומורכב שהיה צריך לייצג בו אינטרסים שונים, גם בריאות הציבור, גם בטיחות הציבור, גם פתיחת השוק, גם מגוון גופים שמושפעים מהחוק הזה.

מיכאל ביטון: מותג יבוא מקביל, מותג פרטי, יבוא לפי רישיון, יבוא לפי הצהרה ועולמות תוכן מגוונים.

מיכאל ביטון: הגענו לעמק השווה.

מיכאל ביטון: אני רוצה להודות לכם רינת ואסנת על הגמישות ועל האפשרות לקחת סיכון מחושב ולהגביר את האכיפה במקביל לסיכון המחושב, כדי למנוע סכנה לציבור, הודות לאנשי האוצר שהובילו את זה ולצוות, ליעוץ המשפטי שלנו, לענת.

מיכאל ביטון: בעצם את מושאלת, רכש, זה כמו כדורגל, מדי פעם אנחנו, אם יהיה לנו כסף רון אנחנו נקנה אותה לנבחרת.

מיכאל ביטון: אבל גם זכו בך בוועדה שאת פועלת בשוטף.

מיכאל ביטון: גם מנהלת הוועדה והצוות שלנו, אני רוצה שהחוק הזה יגרום לנו בעוד שנה, זה חוק דינאמי, להכניס עוד מוצרים, להיות גמישים, להיות פתוחים לאפשרויות, לראות שאם אנחנו מסוגלים להכניס מדינות מוכרות נוספות נכניס אותן, ושבאמת הגמישות הזאת בין אם זה מיוצר באיחוד האירופי או מדינה מסוימת, השארנו את הגמישות וכל עוד השוק הזה יהיה בטוח ולא תגבר הסכנה ונראה זיופים או מוצרים מסוכנים, נוכל לפתוח את השוק הזה.

מיכאל ביטון: אני חושב שפתחנו פתח גדול ברפורמת היבוא בפרק התמרוקים שעכשיו אנחנו הצבענו עליו.

מיכאל ביטון: הוא חלק מרפורמה כללית של יבוא, עם המזון וכל מוצרי האלקטרוניקה ומוצרים אחרים בייבוא.

מיכאל ביטון: אבל זה היה מורכב מאוד כי פה הייתה רגישות בסוגיית הבריאות.

מיכאל ביטון: צלחנו את זה בשל תבונה, הסכמות, הסדרים, עד הרגע האחרון.

רון כץ: אני אומר, זה בסוף בסוף נגמר רק בעזרת יו"ר הוועדה.

מיכאל ביטון: זה בזכות חברי הכנסת האלה שנמצאים כאן ויש פה את רון ולימור שהם מתחרים על שיאני הנוכחות בחוק ההסדרים.

מיכאל ביטון: טופורובסקי וסמי הם גם חברים פעילים בוועדת כלכלה.

רון כץ: הוא עובד יותר קשר כשלא רואים.

מיכאל ביטון: אבל הוא נותן לי מבט צידי שאני עוד צריך לחשוב עליו, טופורובסקי עושה לי פה.

מיכאל ביטון: אבל באמת אני חושב שמה שבנינו בחוק ההסדרים, וזה באמת, אנחנו נגיד את זה בסוף, יש לנו ישיבה אחרונה שהיא עוסקת בהצבעות בחוק ההסדרים.

מיכאל ביטון: בנינו פה שיטת עבודה והתנהלות מכובדת, אופוזיציה, קואליציה.

מיכאל ביטון: נתנו מקום לאופוזיציה, הגמשנו להם אפשרויות להסתייג גם כשלא עמדו בלוחות הזמנים, גם כשלא הגישו בקשות שנייצג את ההסתייגויות שלהם, הצגנו אותם שלא בפניהם.

מיכאל ביטון: זאת רוח הוועדה והגישה הזאת ברוך השם מביאה לנו תוצאות יפות בחוק ההסדרים.

מיכאל ביטון: תודה רבה לכולם ובהצלחה בעסקים.

מיכאל ביטון: תודה.